Diari Oficial de la Generalitat Valenciana


Sumari del DOGV 457, del 03-11-1986 (1986/807464)

ORDRE de 21 d'octubre de 1986, de la Conselleria d'Agricultura i Pesca, per la qual són establertes ajudes per a la realització de cursos de formació professional agrària i pesquera.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   457

Data del DOGV
:   03-11-1986

Secció del DOGV
:   ALTRES DISPOSICIONS

Número del document
:   1986/807464


Data del document
:   21-10-1986

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 21 d'octubre de 1986, de la Conselleria d'Agricultura i Pesca, per la qual són establertes ajudes per a la realització de cursos de formació professional Agrària i Pesquera.  
La formació professional de les persones que atenen el procés productiu dels sectors agrari i pesquer constitueix un dels fonaments bàsics per a la modernització i rendibilitat d'aquests. D'aquesta tasca s'ocupen serveis especialitzats de l'Administració, a més dels integrants dels sectors al·ludits, mitjançant les organitzacions representatives, per tal de multiplicar els objectius perseguits.   
En atenció d'aquests motius i per estimular i facilitar el desplegament de programes de formació professional i adequar les ajudes econòmiques que els afavoresquen,   
ORDENE:   
Article primer  
Hom estableix ajudes econòmiques per a la formació de professionals dels sectors agrari i pesquer mitjançant cursos breus i intensius que seran convocats i autoritzats oportunament per la Direcció General d'Innovació i Tecnologia Agrària de la Conselleria d'Agricultura i Pesca.   
Aquests cursos s'hauran de realitzar dins el present any. Excepcionalment i per causa justificada com cal podrà serne autoritzat l'ajornament de l'execució, sempre que l'aprovació de cada curs es realitze en el present any.   
Article segon  
Les ajudes econòmiques per a assistència o realització dels cursos podran cobrir el 100% del cost efectiu d'aquests, si bé, per a cada cas, una vegada examinada la proposta, serà aprovada específicament una quantitat i un percentatge en funció dels costs i les disponibilitats econòmiques.   
Article tercer  
Les sol·licitada, dirigides a l'Il·lm. Sr. Director General d'Innovació i Tecnologia Agrària, es presentaran: quan es tractarà de cursos agraris a les Agències d'Extensió Agrària o Direcció Territorial de la Conselleria d'Agricultura i Pesca; quan es tractarà de cursos de formació pesquera es presentaran als Serveis Centrals o Territorials de la mateixa Conselleria; en el termini de 15 dies a partir de la publicació de la present Ordre.   
En tots els casos les sol·licituds hauran de dur adjunts els documents següents:   
-Programa del curs.   
-Previsió de la despesa originada per la realització del curs.   
Article quart  
Per a la justificació escaient de les subvencions concedides s'haurà d'acreditar:   
1. Quan es tractarà de cursos convocats per la Direcció General d'Innovació i Tecnologia Agrària, de la Conselleria d'Agricultura i Pesca: Relació nominal dels assistents amb expressió del seu DNI i signatura al marge d'aquests, així com la quantitat rebuda en concepte d'ajuda.   
2. En el cas de cursos autoritzats per la Direcció General d'Innovació i Tecnologia Agrària, s'hi adjuntarà memòria del curs que contindrà objectius aconseguits, nombre d'assistents, programa i valoració econòmica d'aquest.   
Article cinqué  
Les subvencions aprovades en aplicació de la present Ordre, seran fetes efectives amb càrrec als crèdits per a transferències de Capital del programa 641, Transferència de Tecnologia, contingut en l'Estat de Despeses per a 1986 del Pressupost de la Generalitat Valenciana.   
Article sisé  
Es facultada la Direcció General d'Innovació i Tecnologia Agrària per dictar les disposicions necessàries per a l'aplicació i desenvolupament de la present Ordre.   
DISPOSICIO FINAL  
La present Ordre entrarà en vigor el mateix dia de la publicació en el Diari Oficial de la Generalitat Valenciana.   
València, 21 d'octubre de 1986.-El Conseller d'Agricultura i Pesca: Lluís Font de Mora i Montesinos.